
Hajlékonyság vizsgálata hatvan év feletti nőknél

Munkám során rengeteg kutatással találkoztam, melyek az idős korú emberek életminőségét, mentális, és fizikai egészségi állapotát vizsgálja, ezeknek a kutatásoknak és eredményeiknek a feldolgozása ösztönzött egy saját kutatásra. Sajnos a társadalomban a 65-év felettiek száma 2012-ig bezárólag nagyon gyors ütemű növekedést mutatott, ugyanakkor a szociális otthonokban elhelyezettek száma is hasonló tendenciával rendelkezik. Ezek az adatok arra engedtek következni, hogy az idősek a társadalomban nem a megfelelő szerepüket töltik be, és ezt leginkább az egészségi állapotuk indokolja. Optimális esetben hiszem azt, hogy nyugdíjas korban egészséges életmóddal, megfelelő életminőséggel a vizsgált korosztály nagyobb segítségére lehet az aktívan dolgozó korosztálynak, mint a jelenlegi tendenciák mutatják. Dolgozatomban  egy saját magam által összeállított masszázsterápiát, és annak hatásait vizsgáltam a hatvan év feletti nők körében. A terápia 5 alkalmas volt. A masszázsterápiát a Nyugdíjas Pedagógusok Klubja, Eger hölgy tagjain hajtottam végre, őket egy masszírozott és egy kontroll csoportra osztva. Mindkét csoport résztvett egy elő és egy utómérésen, melynek során a terápián részt vett csoport tagjai szignifikáns javulásokat mutattak szinte minden mért értékre vonatkozóan, míg a kontrollcsoport tagjainak az eredményei stagnáltak, szignifikanciát csak két esetben mutattak, ezekben az esetekben is szignifikáns romlás volt megfigyelhető. A méréseink objektív, valid, tudományosan elfogadott mérési módszerek voltak, mértünk SF-36-os kérdőívvel, Visual Analog Scale segítségével, továbbá mértünk ízületi mozgásterjedelmet.



